Møllegaten (Tønsberg)

Møllergaten finnes i flere norske byer, se Møllergaten

Møllegaten (3-7, 4-12) er en gate i Tønsberg sentrum. Den går fra brygga ved kanalen der den krysser Nedre Langgate, og opp til Stoltenbergs gate. Møllegaten går omtrent parallelt med Tollbodgaten. Fra sørvest mot nordøst går Møllegaten oppover fra omtrent to moh. til 18 moh. Den er 430 meter lang. Mesteparten av gaten er enveiskjørt, med fortau og langsgående parkering.

Navnet
Gaten fikk sitt navn etter en hestemølle som lå på stedet. Møllen var en av tre møller i byen; de to andre var vindmøller og sto på Haugar og på det nåværende sykehusområdet. Før 1903 het gaten Møllergaten, og enda tidligere het øvre del av gaten Brandbrøndgaten etter tre brønner som skulle forsyne byen med vann i tilfelle brann.Paulsen, Carl E.: Glimt fra gamle Tønsberg : fortellinger og bilder av hus, folk og de gamle gater : for alle tønsbergere hjemme og ute s. 9-11 

Fram til 1927 lå det to bygninger midt i Møllegaten, slik at denne var delt i to. Disse husene ble ekspropriert og revet for å gjøre gaten sammenhengende. Det smale smuget mellom disse husene het «Finkammen».

Bygninger
Nederst i gaten ligger Tollboden, Tønsbergs eldste murbygning bygget i 1827. Den ble utvidet i 1853 og 1946.Tønsberg Sjømannsforening: Tollboden  (besøkt 12. februar 2015) Ved Nedre Langgate ligger et forretningsbygg oppført i 2010. Lenger opp ligger funkishuset Rabegården fra 1934,Tønsbergs Blad: Sjekk hvorfor hun elsker dette hjørnet (besøkt 12. februar 2015) Sparebankbygget fra 1915,Vestfold historielag: Vestfoldminne 1997 det tidligere Grand Hotel fra 1930,Johnsen, Oscar Albert: Tønsbergs historie. 3:2 : Tidsrummet ca. 1880 - ca. 1940, 1954 Frimurerlogen fra 1924, Politistasjonen og den tidligere Metodistkirken fra 1883 (ombygget 1952).Norske kirkebygg: Tønsberg Metodistkirke (besøkt 12. februar 2015) Møllegaten 9 er et bankbygg fra ca. 1928 (påbygd 1963, 1983). Møllegaten 12 er oppført i 1915.Tønsbergs Blad: Dette var byens første kjøpesenter (Besøkt 12. februar 2015) Øverst ender Møllegaten i Hvalenkrysset ved Farmannstorvet.

Bildegalleri

Referanser

Kategori:Veier i Tønsberg